Hindi News

Local

Rajasthan

Jaipur

Rss Path Sanchalan Rastriya Sevika Samiti In Ajmer Rajasthan

पहली बार दरगाह ख्वाजा साहब के सामने से निकला महिलाओं का पथ संचलन, मुस्लिमों ने बरसाए फूल

2 वर्ष पहले



कॉपी लिंक

दरगाह के सामने पथ संचलन का पुष्पवर्षा से स्वागत

आरएसएस की महिला विंग है राष्ट्रीय सेविका समिति

अजमेर में पहली बार मातृशक्ति ने निकाला पथ संचलन

अजमेर. राष्ट्रीय स्वयंसेवक संघ की महिला विंग यानी राष्ट्रीय सेविका समिति का पथ संचलन पहली बार रविवार को अजमेर में निकला। यह ऐतिहासिक पथ संचलन सूफी संत हजरत ख्वाजा मोइनुद्दीन हसन चिश्ती की दरगाह के सामने से गुजरा। जहां मुस्लिम समुदाय ने पथ संचलन में घोष के साथ कदमताल कर चल रही मातृशक्ति पर पुष्प वर्षा से जोरदार स्वागत किया और देश की गंगा जमुनी तहजीब को साकार किया।

1) विजयादशमी के मौके पर महिलाओं ने पहली बार निकाला संचलन, सुरक्षा के कड़े इंतजाम रहे

जानकारी के अनुसार विजयादशमी के मौके पर आरएसएस की महिला विंग राष्ट्रीय सेविका समिति की ओर से रविवार को पहली बार पथ संचलन का आयोजन किया गया था। इसकी शुरुआत अजमेर शहर में सोनी जी की नसियां से हुई।

महिलाओं के पथ संचलन को देखते हुए पुलिस ने कड़ी सुरक्षा इंतजाम किए गए थे। शहर के विभिन्न हिस्सों से होते हुए यह पथ संचलन दरगाह बाजार पहुंचा। जहां दरगाह के सामने भाजपा अल्पसंख्यक मोर्चा शहर जिलाध्यक्ष शफीक खान की अगुवाई में मुस्लिमों ने पुष्प वर्षा कर स्वागत किया।

घोष के साथ कदम से कदम मिलाते हुए और अनुशासन का प्रदर्शन करते हुए महिला स्वयंसेवकों ने यह पथ संचलन निकाला। इस पथ संचलन को देखने के लिए दरगाह बाजार में जायरीन और स्थानीय लोगों की भीड़ लगी थी।

इस मौके पर रोशन पठान, फरीद खान, मोईन खान समेत विभिन्न कार्यकर्ता और गणमान्य लोग मौजूद थे। अब तक आरएसएस की ओर से पुरुष स्वयंसेवकों का ही पथ संचलन निकलता रहा है। जिसका स्वागत भी दरगाह के सामने मुस्लिम समुदाय ने किया था।

खबर एवं फोटो: आरिफ कुरैशी